A Bizottság 1200/2001/EK rendelete

(2001. június 19.)

a Kombinált Nómenklatúra egyes árucikkeinek besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2559/2000/EK biztekintettel az Európai Közösséget létrehozó szerződésre,ottsági rendelettel [1] módosított, a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel:

(1) Az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni.

(2) A 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából.

(3) Az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni.

(4) Indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és az e rendelettel meghatározott jogoknak meg nem felelő kötelező érvényű tarifális felvilágosításra a legutóbb a 2700/2000/EK európai parlamenti és tanácsi rendelettel [3] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [4] 12. cikk (6) bekezdésének rendelkezései értelmében a jogosultak még három hónapig hivatkozhassanak.

(5) Az e rendeletben előírt intézkedések összhangban vannak a Vámkódexbizottság véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által közzétett és az e rendelettel meghatározott jogoknak meg nem felelő kötelező érvényű tarifális felvilágosításokra a 2913/92/EGK rendelet 12. cikke (6) bekezdésének rendelkezései értelmében még három hónapig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. június 19-én.

a Bizottság részéről

Frederik Bolkestein

a Bizottság tagja

[1] HL L 293., 2000.11.22., 1. o.

[2] HL L 256., 1987.9.7., 1. o.

[3] HL L 311., 2000.12.12., 17. o.

[4] HL L 302., 1992.10.19., 1. o.

--------------------------------------------------

MELLÉKLET

A termékek leírása | KN-kód szerinti besorolás | Indoklás |

(1) | (2) | (3) |

Cink, körülbelül 5 cm átmérőjű, érdes felületű, legalább 97,5, de 98,5 tömegszázalékot meg nem haladó cinktartalmú, golyóformában. | 79011290 | A besorolást a Kombinált Nómenklatúra 1. és 6. általános értelmezési szabályainak rendelkezései, valamint a 7901, 790112 és 79011290 KN-kód megfogalmazása határozza meg. Az anódként történő besorolásukhoz hiányzó jellemzők, mint például a horoggal való felszereltség, illetve a horoggal történő felszerelésre való előkészítés, nem teszi lehetővé a 7907 vámtarifaszám szerinti besorolásukat (lásd még a 7907 vámtarifaszám HS magyarázó megjegyzésének 9. pontját). |

Cink, 2–2,5 cm hosszúságú darabokban, legalább 97,5, de 98,5 tömegszázalékot meg nem haladó cinktartalmú rúd, pálca, profil vagy drót feldarabolásával előállított, szabálytalan törési felülettel. | 79011290 | A besorolást a Kombinált Nómenklatúra 1. és 6. általános értelmezési szabályainak rendelkezései, valamint a 7901, 790112 és 79011290 KN-kód megfogalmazása határozza meg. Az anódként történő besorolásukhoz hiányzó jellemzők, mint például a horoggal való felszereltség, illetve a horoggal történő felszerelésre való előkészítés, nem teszi lehetővé a 7907 vámtarifaszám szerinti besorolásukat (lásd még a 7907 vámtarifaszám HS magyarázó megjegyzésének 9. pontját). |

--------------------------------------------------